ΑΠΟΦΑΣΕΙΣ
Αριθμ. απόφ. 105/19-03-2024
Τροποποίηση Κανονισμού του Διιδρυματικού
Προγράμματος Μεταπτυχιακών Σπουδών της
Ιατρικής Σχολής του Εθνικού και Καποδιστριακού Πανεπιστημίου Αθηνών σε συνεργασία
με το Ερευνητικό Κέντρο Βιοϊατρικών Επιστημών «Αλέξανδρος Φλέμινγκ» με τίτλο «Μορια-
κή Βιοϊατρική: Μηχανισμοί Ασθενειών, Μοριακές και Κυτταρικές θεραπείες και Βιοκαινοτομία»
(«MSc in Molecular Biomedicine: Mechanisms Of
Disease, Molecular And Cellular Therapies, And
Bioinnovation»).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’  141), και ειδικότερα τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’  1079),
4. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’  83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’  124),
6. τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’  189), και ιδίως τα άρθρα 14 και 15,
7. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’  1466),
8. την υπ’ αρ. 1432/20-01-2023 (Β’ 392) απόφαση της
Συγκλήτου Εθνικού και Καποδιστριακού Πανεπιστήμιο
Αθηνών με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του Εθνικού και
Καποδιστριακού Πανεπιστήμιο Αθηνών,
9. το Ειδικό Πρωτόκολλο Συνεργασίας μεταξύ των συνεργαζόμενων Τμημάτων και Φορέων,
10. την υπ’ αρ. 795/29-6-2018 (Β’  2963) απόφαση Συγκλήτου του Εθνικού και Καποδιστριακού Πανεπιστήμιο
Αθηνών με την οποία επανιδρύθηκε το ΔΠΜΣ «Μοριακή
Βιοϊατρική: Μηχανισμοί Ασθενειών, Μοριακές και Κυτταρικές θεραπείες και Βιοκαινοτομία» της Ιατρικής Σχολής
του Εθνικού και Καποδιστριακού Πανεπιστημίου Αθηνών
σε συνεργασία με το Ερευνητικό Κέντρο Βιοϊατρικών
Επιστημών «Αλέξανδρος Φλέμινγκ»,
11. την υπ’ αρ. 1014/31-1-2022 (Β’  779) απόφαση Συγκλήτου του Εθνικού και Καποδιστριακού Πανεπιστή-
μιο Αθηνών με την οποία εγκρίθηκε ο κανονισμός του
ΔΠΜΣ «Μοριακή Βιοϊατρική: Μηχανισμοί Ασθενειών,
Μοριακές και Κυτταρικές θεραπείες και Βιοκαινοτομία»
της Ιατρικής Σχολής του Εθνικού και Καποδιστριακού
Πανεπιστημίου Αθηνών σε συνεργασία με το Ερευνητικό
Κέντρο Βιοϊατρικών Επιστημών «Αλέξανδρος Φλέμινγκ» ,
12. το απόσπασμα πρακτικού της Συνέλευσης της Επιτροπής Προγράμματος Σπουδών του Δ.Π.Μ.Σ (συνεδρί-
αση ΕΠΣ 7η/29.11.2023),
13. το απόσπασμα πρακτικού της Συγκλήτου του ΕΚΠΑ
(10η συνεδρία 28-02-2024),
14. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
την τροποποίηση του Κανονισμού του Διιδρυματικού
Προγράμματος Μεταπτυχιακών Σπουδών της Ιατρικής
Σχολής του Εθνικού και Καποδιστριακού Πανεπιστημίου
Αθηνών σε συνεργασία με το Ερευνητικό Κέντρο Βιοϊατρικών Επιστημών «Αλέξανδρος Φλέμινγκ» με τίτλο
«Μοριακή Βιοϊατρική: Μηχανισμοί Ασθενειών, Μοριακές και Κυτταρικές θεραπείες και Βιοκαινοτομία» (MSc
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2007
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
in Molecular Biomedicine: Mechanisms Of Disease,
Molecular And Cellular Therapies, And Bioinnovation),
από το ακαδημαϊκό έτος 2023-2024, σύμφωνα με τις
διατάξεις του ν. 4957/2022 και τον Κανονισμό Μεταπτυχιακών και Διδακτορικών Σπουδών του Εθνικού και
Καποδιστριακού Πανεπιστήμιο Αθηνών, ως ακολούθως:
Άρθρο 1.
Αντικείμενο - Σκοπός
1.1 Αντικείμενο του Διιδρυματικού Προγράμματος
Μεταπτυχιακών Σπουδών (Δ.Π.Μ.Σ.) στη «Μοριακή Βιοϊατρική: Μηχανισμοί Ασθενειών, Μοριακές και Κυττα-
ρικές θεραπείες και Βιοκαινοτομία» (MSc in Molecular
Biomedicine: Mechanisms Of Disease, Molecular And
Cellular Therapies, And Bioinnovation) είναι η παροχή
ανταγωνιστικής, διεθνούς επιπέδου εκπαίδευσης στη
βιοϊατρική έρευνα και ανάπτυξη σε Μεταπτυχιακούς
Φοιτητές, ώστε να αποκτήσουν ένα ισχυρό επιστημονικό υπόβαθρο, εμπειρία και τεχνογνωσία σε ένα ιδιαίτερα
δυναμικό και απαιτητικό πεδίο της σύγχρονης επιστήμης. Το πρόγραμμα συνδυάζει τη βασική ερευνητική
γνώση και την κλινική πράξη με σκοπό την εκπαίδευση
των φοιτητών του στη διερεύνηση της αιτιοπαθογένειας
των νοσημάτων του ανθρώπου και την ανακάλυψη νέων
μοριακών και κυτταρικών θεραπειών.
Οι βασικοί σκοποί του Δ.Π.Μ.Σ. είναι οι εξής:
Η παροχή πρακτικής και θεωρητικής εκπαίδευσης σε
νέους επιστήμονες με έμφαση στη μεταφραστική και
κλινική έρευνα, την ανοσολογία, τη γενετική, τη μοριακή
και κυτταρική βιολογία, τη λειτουργική γονιδιωματική,
την επιγενετική, τη βιοπληροφορική.
Η απόκτηση γνώσεων και δεξιοτήτων σε τεχνολογίες αιχμής και σύγχρονων ερευνητικών εργαλείων βιο-
ϊατρικής έρευνας, συμπεριλαμβανομένων καινοτόμων
τεχνολογιών αλληλούχησης νέας γενιάς, πρωτεομικής,
βιοαπεικόνισης, διαγένεσης, καθώς και φαινοτυπικής
ανάλυσης ζωικών προτύπων ασθενειών του ανθρώπου.
Η ανάπτυξη μεταβιβάσιμων δεξιοτήτων, οι οποίες ενισχύουν τις προοπτικές σταδιοδρομίας των φοιτητών σε
ακαδημαϊκούς φορείς, ερευνητικές υποδομές ή φορείς
του ιδιωτικού τομέα.
Η δημιουργία ενός γόνιμου περιβάλλοντος αλληλεπίδρασης των φοιτητών με τον ακαδημαϊκό και επιχειρη-
ματικό χώρο του φαρμάκου προκειμένου να αποκτήσουν κατάρτιση στις μεθόδους ανάπτυξης στοχευμένων
και εξατομικευμένων θεραπειών και βιοδεικτών, καθώς
και στην απόκτηση γνώσεων για το πώς θεμελιώδεις
ανακαλύψεις μπορούν να μεταφραστούν σε επιτυχημένες επενδύσεις και ανάπτυξη της επιχειρηματικότητας.
Η έκθεση των φοιτητών στη διεθνή επιστημονική και
επιχειρηματική κοινότητα, η ενεργή συνεισφορά τους
στο ερευνητικό δυναμικό της Ελλάδας. και η αλληλεπίδρασή τους με την κοινωνία γενικότερα σχετικά με
βασικά ζητήματα της επιστήμης.
1.2 Το Δ.Π.Μ.Σ. οδηγεί στην απονομή Διπλώματος
Μεταπτυχιακών Σπουδών στη «Μοριακή Βιοϊατρική: Μηχανισμοί Ασθενειών, Μοριακές και Κυτταρι-
κές θεραπείες και Βιοκαινοτομία» («MSc in Molecular
Biomedicine: Mechanisms Of Disease, Molecular And
Cellular Therapies, And Bioinnovation»), μετά την πλήρη και επιτυχή ολοκλήρωση των σπουδών με βάση το
πρόγραμμα σπουδών.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών με
αναφορά των συνεργαζόμενων φορέων.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Δ.Π.Μ.Σ.:
Οι απόφοιτοι του Δ.Π.Μ.Σ. θα μπορούν να αντιμετωπίζουν επιτυχώς και αποτελεσματικά τις αυξανόμενες
προκλήσεις της βιοϊατρικής έρευνας ακολουθώντας
ακαδημαϊκές κατευθύνσεις (διδακτορικό κ.λπ.) ή/και
στελεχώνοντας ερευνητικές υποδομές στην Ελλάδα ή
το εξωτερικό. Περαιτέρω, οι απόφοιτοι του Δ.Π.Μ.Σ. θα
μπορούν να εργαστούν σε τμήματα έρευνας και ανάπτυξης (R&D) φαρμακευτικών εταιρειών και να ιδρύ-
σουν/στελεχώσουν βιοτεχνολογικές εταιρίες υψηλής
έντασης γνώσης. Το πρόγραμμα θέτει τις βάσεις για
την ανάπτυξη της καινοτομίας και της επιχειρηματικότητας στον τομέα της βιοϊατρικής και της βιοτεχνολο-
γίας μέσω σύγχρονων ερευνητικών κατευθύνσεων και
τεχνολογιών και επιδιώκει να συνεισφέρει σημαντικά
στην έρευνα, την καινοτομία και την επιχειρηματικότητα στην Ελλάδα.
Άρθρο 2.
Δομή και όργανα του ΠΜΣ
Αρμόδια όργανα για τη λειτουργία του Δ.Π.Μ.Σ. σύμφωνα με το ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Η Επιτροπή Προγράμματος Σπουδών
Η Επιτροπή Προγράμματος Σπουδών συγκροτείται με
απόφαση της Συγκλήτου του Εθνικού και Καποδιστριακού Πανεπιστήμιο Αθηνών κατόπιν εισήγησης των Συνε-
λεύσεων των συνεργαζόμενων φορέων και αποτελείται
από μέλη Διδακτικού Ερευνητικού Προσωπικού (Δ.Ε.Π.).
Ο αριθμός των μελών και η σύνθεσή της καθορίζονται
στο Πρωτόκολλο συνεργασίας του Δ.Π.Μ.Σ. ως εξής:
Η Επιτροπή Προγράμματος Σπουδών αποτελείται από
εφτά μέλη. Με τρία μέλη Δ.Ε.Π. εκπροσωπείται η Ιατρική Σχολή του Εθνικού και Καποδιστριακού Πανεπιστή-
μιο Αθηνών και με τέσσερα μέλη αντιπροσωπεύεται το
ΕΚΕΒΕ Αλέξανδρος Φλέμιγκ.
Στην επιτροπή του προγράμματος σπουδών δύναται
να συμμετέχουν Ομότιμοι Καθηγητές της Ιατρικής Σχολής ή των συνεργαζόμενων Τμημάτων, εφόσον παρέ-
χουν διδακτικό έργο στο Δ.Π.Μ.Σ
Αρμοδιότητες της Επιτροπής είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
του Δ.Π.Μ.Σ., καθώς και την παράταση της διάρκειας
του Δ.Π.Μ.Σ.,
β) ορίζει τον/ην Διευθυντή/τρια του Δ.Π.Μ.Σ.,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Δ.Π.Μ.Σ.,
δ) αναθέτει διδακτικό έργο μεταξύ των διδασκόντων
του Δ.Π.Μ.Σ. και δύναται να αιτηθεί στις Συνελεύσεις των
συνεργαζόμενων Τμημάτων την ανάθεση επικουρικού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
διδακτικού έργου στο Δ.Π.Μ.Σ. στους υποψήφιους διδάκτορες τους, υπό την επίβλεψη διδάσκοντος του Δ.Π.Μ.Σ.
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Δ.Π.Μ.Σ,
η) ασκεί κάθε άλλη νόμιμη αρμοδιότητα.
2.3 Ο/Η Διευθυντής/τρια του Δ.Π.Μ.Σ.
Ο/Η Διευθυντής/τρια του Δ.Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή. Η Επιτροπή Προγράμματος Σπουδών ορίζει ένα (1) μέλος της ως
Διευθυντής/τρια του Δ.Π.Μ.Σ για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Δ.Π.Μ.Σ. έχει τις ακόλουθες
αρμοδιότητες:
α) προεδρεύει της Επιτροπής Προγράμματος Σπουδών, συντάσσει την ημερήσια διάταξη και συγκαλεί τις
συνεδριάσεις της,
β) εισηγείται τα θέματα που αφορούν στην οργάνωση
και τη λειτουργία του Δ.Π.Μ.Σ. προς την Επιτροπή Προγράμματος Σπουδών,
γ) εισηγείται προς τη Επιτροπή Προγράμματος Σπουδών και τα λοιπά όργανα του Δ.Π.Μ.Σ. και του Α.Ε.Ι. θέ-
ματα σχετικά με την αποτελεσματική λειτουργία του
Δ.Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Δ.Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Δ.Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Δ.Π.Μ.Σ.
Ο/Η Διευθυντής/τρια του Δ.Π.Μ.Σ., καθώς και τα μέλη
της Επιτροπής Προγράμματος Σπουδών δεν δικαιούνται
αμοιβής ή οιασδήποτε αποζημίωσης για την εκτέλεση
των αρμοδιοτήτων που τους ανατίθενται και σχετίζεται
με την εκτέλεση των καθηκόντων τους.
2.3 Γραμματειακή υποστήριξη Δ.Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Δ.Π.Μ.Σ.
β) Το Δ.Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι βρίσκονται υπό την επιστασία της
Γραμματείας της Ιατρικής Σχολής.
Άρθρο 3.
Κατηγορίες και αριθμός εισακτέων
3.1 Στο Δ.Π.Μ.Σ. «Μοριακή Βιοϊατρική: Μηχανισμοί
Ασθενειών, Μοριακές και Κυτταρικές θεραπείες και Βιοκαινοτομία» (MSc in Molecular Biomedicine: Mechanisms
Of Disease, Molecular And Cellular Therapies, And
Bioinnovation) γίνονται δεκτοί, εφόσον πληρούν τις απαραίτητες προϋποθέσεις για την επιτυχή παρακολούθη-
ση των μαθημάτων, πτυχιούχοι των Σχολών Επιστημών
Υγείας και των Τμημάτων Σχολών συναφών Θετικών Επιστημών Πανεπιστημίων, ΑΤΕΙ και Πολυτεχνικών Σχολών
(π.χ. Ιατρικής, Βιολογίας, Μοριακής Βιολογίας, Βιοχημείας, Χημείας, Χημικών μηχανικών, Φυσικής, Φαρμακευτι-
κής, Οδοντιατρικής, Βιοτεχνολογίας, (Βιο)πληροφορικής,
Νοσηλευτικής και άλλων συναφών πεδίων των Επιστημών της Ζωής) της ημεδαπής, καθώς και απόφοιτοι αντί-
στοιχων Τμημάτων αναγνωρισμένων από τον ΔΟΑΤΑΠ
ομοταγών Ιδρυμάτων της αλλοδαπής. Απόφοιτοι άλλων
σχολών που δεν σχετίζονται με το πεδίο των επιστημών
ζωής (π.χ. Πληροφορικής, Στατιστικής κ.ά.) θα γίνονται
δεκτοί υπό την προϋπόθεση ότι διαθέτουν βασικές γνώσεις μοριακής και κυτταρικής βιολογίας που να τεκμη-
ριώνονται με επιτυχή παρακολούθηση σχετικών με το
αντικείμενο μαθημάτων Πανεπιστημιακού ή συναφών
εκπαιδευτικών προγραμμάτων και εν τέλει με την εξέταση κατά τη διάρκεια της προσωπικής συνέντευξης.
3.2 Ο ανώτατος αριθμός των εισακτέων φοιτητών/τριών στο Δ.Π.Μ.Σ. ορίζεται σε είκοσι πέντε (25) συνολικά.
Ο ανώτατος αριθμός εισακτέων προσδιορίζεται σύμφωνα με τον αριθμό των διδασκόντων του Δ.Π.Μ.Σ. και
την αναλογία φοιτητών-διδασκόντων, την υλικοτεχνική
υποδομή, τις αίθουσες διδασκαλίας, την απορρόφηση
των διπλωματούχων από την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Δ.Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό αντικείμενο με αυτό του Δ.Π.Μ.Σ., εισάγονται χωρίς
εξετάσεις.
Άρθρο 4.
Τρόπος εισαγωγής
4.1 Η επιλογή των φοιτητών/τριών γίνεται σύμφωνα
με την ισχύουσα νομοθεσία, τον Κανονισμό Μεταπτυχιακών και Διδακτορικών Σπουδών του Εθνικού και Κα-
ποδιστριακού Πανεπιστήμιο Αθηνών και τις προβλέψεις
του παρόντος Κανονισμού.
4.2 Κάθε Ιούνιο με απόφαση της Επιτροπής Προγράμματος Σπουδών, δημοσιεύεται και αναρτάται στην
ιστοσελίδα και στα κοινωνικά δίκτυα του Δ.Π.Μ.Σ., της
Ιατρικής Σχολής και του Ιδρύματος προκήρυξη για την
εισαγωγή μεταπτυχιακών φοιτητών/τριών στο Δ.Π.Μ.Σ.
Οι σχετικές αιτήσεις μαζί με τα απαραίτητα δικαιολογητικά κατατίθενται ηλεκτρονικά στη Γραμματεία του
Δ.Π.Μ.Σ., σε προθεσμία που ορίζεται κατά την προκήρυξη και μπορεί να παραταθεί με απόφαση της Επιτροπής
Προγράμματος Σπουδών.
4.3 Η Επιτροπή Προγράμματος Σπουδών ορίζει επιτροπή επιλογής εισακτέων, η οποία αποτελείται τουλάχιστον
από τρία μέλη Δ.Ε.Π. που έχουν αναλάβει διδακτικό έργο
στο Δ.Π.Μ.Σ.
4.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα στην αγγλική γλώσσα
- Συνοδευτική επιστολή στην αγγλική γλώσσα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας
επιπέδου Β2 τουλάχιστον
- Τουλάχιστον δύο (2) συστατικές επιστολές
- Επιστημονικές δημοσιεύσεις, εάν υπάρχουν
- Αναγνώριση ακαδημαϊκού τίτλου σπουδών της αλλοδαπής
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π., Αν το ίδρυμα
της αλλοδαπής ανήκει στον κατάλογο ιδρυμάτων του
άρθρου 307, του ν. 4957/2022, τότε ο υποψήφιος υποχρεούται να προσκομίσει βεβαίωση τόπου σπουδών, η
οποία εκδίδεται και αποστέλλεται από το πανεπιστήμιο
της αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 15%)
- Μέσος όρος βαθμολογίας σε προπτυχιακά μαθήματα
σχετικά με το γνωστικό αντικείμενο του ΔΠΜΣ (ποσοστό 5%)
- Επίδοση σε Διπλωματική εργασία, όπου αυτή προβλέπεται στον Α’ κύκλο σπουδών (ποσοστό 20%)
- Γνώση αγγλικής γλώσσας (ποσοστό 10%)
- Ερευνητική δραστηριότητα (ποσοστό 2,5%)
- Δημοσιεύσεις (ποσοστό 2,5%)
- Συστατικές επιστολές (ποσοστό 20%)
- Προφορική συνέντευξη (ποσοστό 25%)
4.7 Με βάση τα συνολικά κριτήρια, η επιτροπή επιλογής εισακτέων καταρτίζει τον πίνακα αξιολόγησης των
φοιτητών/τριών και τον καταθέτει προς έγκριση στη
Επιτροπή Προγράμματος Σπουδών.
Οι επιτυχόντες/ουσες θα πρέπει να εγγραφούν στη
Γραμματεία του Δ.Π.Μ.Σ. κατόπιν σχετικής ενημέρωσης.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών/τριών, θα κληθούν, αν υπάρχουν, να εγγραφούν
στο Δ.Π.Μ.Σ. οι επιλαχόντες/ουσες (αν υπάρχουν), με
βάση τη σειρά τους στον εγκεκριμένο αξιολογικό πίνακα.
Άρθρο 5.
Διάρκεια Φοίτησης
5.1 Η χρονική διάρκεια φοίτησης στο Δ.Π.Μ.Σ. που
οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από την
Επιτροπή Προγράμματος Σπουδών. Η παράταση δεν
υπερβαίνει τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπου-
δών ορίζεται στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Επιτροπή Προγράμματος Σπουδών δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση από
την Επιτροπή Προγράμματος Σπουδών.
Άρθρο 6.
Πρόγραμμα Σπουδών
6.1 Το Δ.Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους.
6.2 Για την απόκτηση διπλώματος του Δ.Π.Μ.Σ. απαιτούνται συνολικά εκατόν είκοσι (120) πιστωτικές μονά-
δες (ECTS). Τα μαθήματα οργανώνονται σε εξάμηνα,
πραγματοποιούνται σε εβδομαδιαία βάση και διεξάγονται στην αγγλική γλώσσα.
6.3 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται να συμμετάσχουν:
Διαλέξεις: θα καλύπτουν τις βασικές αρχές, τους σημαντικούς σταθμούς και τις τελευταίες εξελίξεις στο επιστη-
μονικό αντικείμενο της κάθε Ενότητας, με παραθέσεις
ενδεικτικής διεθνούς βιβλιογραφίας και παραδείγματα
από την πλούσια εμπειρία των διδασκόντων. Ερευνητικές, επιχειρηματικές και μεθοδολογικές/τεχνολογικές
εξελίξεις θα παρουσιάζονται συνδυαστικά. Το Δ.Π.Μ.Σ.
θα χρησιμοποιεί και νέες εκπαιδευτικές τεχνολογίες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
όπως webinars και άλλα διαδικτυακά εργαλεία, προκειμένου να διευρυνθεί το πεδίο της διδασκαλίας και να
ευθυγραμμιστεί με τα διεθνή πρότυπα.
Διαλέξεις για μεταβιβάσιμες δεξιότητες: θα εστιάζουν
στην καλλιέργεια σημαντικών επιστημονικών/επιχειρηματικών δεξιοτήτων, όπως οι προφορικές παρουσιάσεις
ερευνητικών αποτελεσμάτων ή νέων επιχειρηματικών
προϊόντων, η συγγραφή ερευνητικών προτάσεων ή επιχειρηματικών πλάνων ανεύρεσης χορηγιών/χρηματοδο-
τήσεων, η συγγραφή επιστημονικών άρθρων ή εκθέσεων
πεπραγμένων, θέματα βιοηθικής και κανόνες δεοντολογίας στον επιστημονικό και επιχειρηματικό χώρο, ορθές
πρακτικές ασφάλειας σε εργαστηριακούς χώρους κ.ά.
Σεμινάρια/Ομαδικές συζητήσεις (“journal clubs”) επί
πρωτοποριακής επιστημονικής βιβλιογραφίας: οι φοιτητές θα αναλαμβάνουν να επιλέγουν και να παρουσιά-
ζουν σε συστηματική βάση επιστημονικά άρθρα υψηλής
απήχησης σχετικά με το αντικείμενο της κάθε Ενότητας,
αναλύοντας τη στρατηγική, τη μεθοδολογία, τη σημαντικότητα των ευρημάτων, καθώς και πιθανές αδυναμίες
ή κινδύνους. Τα σεμινάρια αυτά θα πραγματοποιούνται
υπό την επίβλεψη του διδακτικού προσωπικού κάθε
Ενότητας.
Εργασίες: θα ανατίθενται στους φοιτητές στο πλαίσιο των τριών ενοτήτων και ανάλογα με το αντικείμενο
μπορεί να αφορούν ανασκόπηση της βιβλιογραφίας,
βιοπληροφορικές αναλύσεις δεδομένων, κριτική αξιολόγηση ερευνητικών δεδομένων ή επιχειρηματικών
μοντέλων κ.ά. Θα δοθεί έμφαση σε ομαδικές εργασίες,
τις οποίες οι φοιτητές θα καλούνται να σχεδιάσουν και
να εκτελέσουν σε ομάδες, προκειμένου να αναπτυχθεί
πνεύμα συνεργασίας.
Προφορικές παρουσιάσεις: θα ανατίθενται σε φοιτητές
στο πλαίσιο των διαφορετικών μαθημάτων, εργασιών
και σεμιναρίων.
Πρακτικές Ασκήσεις: Κατά τη διάρκεια του δεύτερου
εξαμήνου θα υπάρχουν δύο τρίμηνες περίοδοι πρακτικής άσκησης σε διαφορετικά εργαστήρια ή εταιρείες
υπό την επίβλεψη μελών του Δ.Π.Μ.Σ. (Ελλάδα ή εξωτερικό).
Ετήσιο Φοιτητικό Συνέδριο: κάθε χρόνο οι μεταπτυχιακοί φοιτητές που έχουν ολοκληρώσει τα δύο πρώτα
ακαδημαϊκά εξάμηνα οργανώνουν ένα διεθνές συνέδριο
το οποίο απευθύνεται σε όλους τους προπτυχιακούς και
μεταπτυχιακούς φοιτητές των ιδρυμάτων της ημεδαπής
και της αλλοδαπής.
6.5 Η εκπόνηση της διπλωματικής εργασίας πραγματοποιείται στο τρίτο και τέταρτο εξάμηνο σπουδών και
πιστώνεται με πενήντα (50) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
Κωδικός
Μαθήματος Τίτλος Μαθήματος
ECTS
Ώρες Διδ./εξάμηνο
Α’ ΕΞΑΜΗΝΟ
042Α001
Εισαγωγή στη Βασική Εργαστηριακή και την Κλινική Ερευνητική Μεθοδολογία (Introduction to Basic Laboratory and Clinical
Research Methodology)
40 ώρες
(4 ώρες X 10 εβδομάδες)
042Α002
Μοριακοί και Κυτταρικοί Μηχανισμοί στη Χρόνια Φλεγμονή και τις
Μεταβολικές και Μολυσματικές Νόσους (Molecular and Cellular
Mechanisms in Chronic Inflammation and Infectious Diseases)
78 ώρες
(6 ώρες Χ 13 εβδομάδες)
042Α003
Μοριακοί και Κυτταρικοί Μηχανισμοί στον Καρκίνο (Molecular
and Cellular Mechanisms in Cancer)
40 ώρες
(4 ώρες X 10 εβδομάδες)
042Α004
Μοριακοί και Κυτταρικοί Μηχανισμοί στις Νευροεκφυλιστικές Νόσους (Molecular and Cellular Mechanisms in Neurodegenerative
Diseases)
40 ώρες
(4 ώρες X 10 εβδομάδες)
042Α005
Τεχνολογίες Αιχμής στη Μοριακή Βιολογία και τη Γενετική (Cuttingedge Τechnologies in Μolecular Βiology and Genetics)
78 ώρες
(6 ώρες Χ 13 εβδομάδες)
042Α006
Βασικές αρχές Βιοπληροφορικής, Υπολογιστικής Βιολογίας και Βιοστατιστικής (Systems Biology, Biotechnology and Bioinnovation)
52 ώρες
(4 ώρες X 13 εβδομάδες)
042Α007
Ιατρική Ακριβείας: Μεθοδολογίες, τάσεις και Προκλήσεις (Precision
Μedicine: Μethods, Τrends and Challenges)
39 ώρες
(3 ώρες X 13 εβδομάδες)
042Α008
Βιολογικές Θεραπείες (μοριακές, γονιδιακές και κυτταρικές) και
Ανάπτυξη Φαρμάκων - Από in silico σε in vivo (Βiological Therapies
and Drug Development Process)
39 ώρες
(3 ώρες X 13 εβδομάδες)
042Α009
Βασικές Αρχές Επιχειρηματικότητας και Καινοτομίας/Πνευματική Ιδιοκτησία και Αξιοποίηση Αποτελεσμάτων (Βasic Principles
of Entrepreneurship and Innovation/Intellectual Property and
Exploitation of Results)
52 ώρες
(4 ώρες X 13 εβδομάδες)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
Κωδικός
Μαθήματος Τίτλος Μαθήματος
ECTS
Ώρες Διδ./εξάμηνο
042Β003
Μεταβιβάσιμες Δεξιότητες (Transferable Skills)
78 ώρες
(6 ώρες Χ 13 εβδομάδες)
042Β004
Ομαδικές Συζητήσεις επί Πρωτοποριακής Επιστημονικής Βιβλιογραφίας και Εργασίες (Journal Club)
39 ώρες
(3 ώρες X 13 εβδομάδες)
ΣΥΝΟΛΟ - Α’ ΕΞΑΜΗΝΟΥ
35 ώρες/εβδομάδα *
Β’ ΕΞΑΜΗΝΟ
042Β001
Βιολογία Συστημάτων, Βιοτεχνολογία και Βιοκαινοτομία (Systems
Biology, Biotechnology and Bioinnovation)
39 ώρες
(3 ώρες X 13 εβδομάδες)
042Β004
Ομαδικές συζητήσεις επί πρωτοποριακής επιστημονικής βιβλιογραφίας και εργασίες (Journal club)
39 ώρες
(3 ώρες X 13 εβδομάδες)
042Β005
A’ Τρίμηνη Προχωρημένη Εργαστηριακή Άσκηση (Rotation 1st)
416 ώρες
(32 ώρες Χ 13 εβδομάδες)
042Β006
B’ Τρίμηνη Προχωρημένη Εργαστηριακή Άσκηση (Rotation 2nd)
416 ώρες
(32 ώρες Χ 13 εβδομάδες)
ΣΥΝΟΛΟ - Β’ ΕΞΑΜΗΝΟΥ
35 ώρες/εβδομάδα
Γ’ ΕΞΑΜΗΝΟ
042Ε001
Διπλωματική Εργασία (Dissertation Thesis)
ΣΥΝΟΛΟ - Γ’ ΕΞΑΜΗΝΟΥ
Δ’ ΕΞΑΜΗΝΟ
042Ε001
Περάτωση και Συγγραφή Διπλωματικής Εργασίας (Dissertation
Thesis)
042Δ001
Συγγραφή Ερευνητικής Πρότασης (Research Proposal)
ΣΥΝΟΛΟ - Δ’ ΕΞΑΜΗΝΟΥ
6.8 Περιεχόμενο/Περιγραφή μαθημάτων
Το πρόγραμμα περιλαμβάνει τέσσερις ενότητες εκπαίδευσης, τις οποίες οι φοιτητές θα παρακολουθούν
παράλληλα: 1. Μηχανισμοί Ασθενειών, 2. Μοριακές και
Κυτταρικές θεραπείες, 3. Βιοκαινοτομία και 4. Μεταβιβάσιμες Δεξιότητες.
Η πρώτη ενότητα εστιάζει στην πρακτική και θεωρητική
εκπαίδευση των φοιτητών στον σχεδιασμό και την υλοποίηση ερευνητικών μελετών, τον χαρακτηρισμό των μοριακών
και κυτταρικών μηχανισμών που διέπουν τις ανθρώπινες
ασθένειες και την εις βάθος διερεύνηση της αιτιοπαθογένειάς τους. Η δεύτερη ενότητα εστιάζει στις μεθόδους
ανάπτυξης στοχευμένων και εξατομικευμένων θεραπειών,
και θα καλύπτει την ανάπτυξη μικρών μορίων, αντισωμάτων, νανομορίων, φυσικών προϊόντων, βιοϊσοδυνάμων
κ.ά. για την αντιμετώπιση των ασθενειών του ανθρώπου.
Ιδιαίτερη έμφαση θα δοθεί στη χρήση σύγχρονων τεχνολογιών (αλληλούχιση νέας γενιάς, εξελιγμένη απεικόνιση,
φαρμακογενομική, μεταγονιδιωμαική κ.ά.). Η τρίτη ενότητα
εστιάζει στη μετάφραση των ερευνητικών αποτελεσμάτων
από το εργαστήριο στην κλινική και στην αναγνώριση επιχειρηματικά αξιοποιήσιμων ευρημάτων για την περαιτέρω
ανάπτυξή τους σε καινοτόμα προϊόντα και υπηρεσίες. Η
τέταρτη ενότητα εστιάζει στην καλλιέργεια σημαντικών
επιστημονικών/επιχειρηματικών δεξιοτήτων, όπως οι παρουσιάσεις ερευνητικών αποτελεσμάτων ή νέων επιχειρη-
ματικών προϊόντων, η συγγραφή ερευνητικών προτάσεων
ή επιχειρηματικών πλάνων, η συγγραφή επιστημονικών
άρθρων ή εκθέσεων πεπραγμένων.
Αναλυτικά ανά μάθημα:
Εισαγωγή στη Βασική Εργαστηριακή και την Κλινική
Ερευνητική Μεθοδολογία: Βασικές Αρχές Υγιεινής και
Ασφάλειας στο Εργαστήριο, Βασικές Εργαστηριακές
Τεχνικές, Ηθική και Ευζωία των Εργαστηριακών Ζώων:
φροντίδα και καλή μεταχείριση, Βασικές Έννοιες Γονιδιακής Δομής και Έκφρασης.
Μοριακοί και κυτταρικοί μηχανισμοί στη χρόνια φλεγμονή και τις μεταβολικές και μολυσματικές νόσους:
Έμφυτο και Προσαρμοστικό Ανοσοποιητικό Σύστημα,
Διαμεσολαβητές/Σηματοδότηση στην Φλεγμονή, Μεταγραφική και Επιγενετική Ρύθμιση των Φλεγμονωδών
Αποκρίσεων, Ανοσοποιητική Ρύθμιση του Μεταβολισμού, Διαταραχή του Ανοσοποιητικού Συστήματος από
Ιούς, Έννοιες Αυτοανοσίας: Ορισμός και Γενικοί Μηχανισμοί.
Μοριακοί και κυτταρικοί μηχανισμοί στον καρκίνο:
Γονιδιωματική Αστάθεια, Απόκριση στις βλάβες του
DNA και Κυτταρικός Κύκλος, Τροποποιημένη Έκφραση Γονιδίου και Επιγενετική Ρύθμιση, Ενδοκυτταρικά
Μονοπάτια Μεταγωγής Σήματος, Αναπτυξιακά Μονοπάτια Σηματοδότησης στην Ογκογένεση, Αγγειογέ-
νεση και Μετάσταση, Μικροπεριβάλλον του Όγκου,
Επιθηλιακή-Μεσεγχυματική Μετάβαση, Αυτοφαγία
και Απόπτωση.
Μοριακοί και κυτταρικοί μηχανισμοί στις νευροεκφυλιστικές νόσους: Αναπτυξιακή Νευροεπιστήμη, Νευ-
ρολογική Βάση Ασθενειών του Νευρικού Συστήματος,
Νευροανοσολογία, Συμπεριφορική Νευροεπιστήμη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
Τεχνολογίες αιχμής στη μοριακή βιολογία και τη γενετική: Νέες Τεχνολογίες Αλληλούχισης του DNA Επόμε-
νης Γενιάς (NGS, Next Generation Sequencing), Τεχνικές
Βιοαπεικόνισης, Πρωτεωμική, Διαγονιδιακή/Στόχευση
γονιδίων, Βασικές Aρχές Kυτταρομετρίας ροής/μάζας,
Ανάλυση μοναδιαίων κυττάρων.
Βασικές αρχές Βιοπληροφορικής, Υπολογιστικής Βιολογίας και Βιοστατιστικής: Βάσεις Βιοστατιστικής και
Βιοπληροφορικής (μέσος όρος, διάμεση τιμή, τυπική
απόκλιση, τιμή σημαντικότητας/p-value, έλεγχος υποθέσεων/t-test), Υπολογιστικές Προσεγγίσεις στα Βιολογικά
Προβλήματα (ορισμοί της απόστασης, της μεταβλητότητας και του συσχετισμού), Εξοικείωση με την Κωδικο-
ποίηση με R (R coding), Απόδοση και Ερμηνεία Βασικών
Βιοπληροφορικών Αναλύσεων.
Ιατρική Ακριβείας: Μεθοδολογίες, τάσεις και προκλήσεις: Ανοσοθεραπεία, Φαρμακογονιδιωματική, Προ-
γράμματα Διαλογής/Screening, Φορετές συσκευές, Επαγόμενα Πολυδύναμα Βλαστοκύτταρα (iPSCs), Βιοηθική.
Βιολογικές θεραπείες (μοριακές, γονιδιακές και κυτταρικές) και ανάπτυξη φαρμάκων - Από in silico σε in vivo:
Βασικές Αρχές Σχεδιασμού και Ανάπτυξης Νέων Φαρμάκων, In silico και in vitro Δοκιμές - Αναλύσεις, Κανονισμοί
για την Ανάπτυξη Νέων Φαρμάκων, Γονιδιακή Θεραπεία.
Βασικές αρχές επιχειρηματικότητας και καινοτομίας/
Πνευματική ιδιοκτησία και αξιοποίηση αποτελεσμάτων:
Βασικές Αρχές Μεταφοράς Τεχνολογίας και Προστασίας
IP, Νομικές Πτυχές, Μεταφορά Τεχνολογίας: Εμπορευματοποίηση στον Τομέα της Βιοτεχνολογίας, Καινοτομία και
Επιχειρηματικότητα: Πρακτική και Αρχές, Η Διαδικασία
Καινοτομίας: Ανάπτυξη νέων Προϊόντων και Υπηρεσιών,
Επιχειρηματικός Προγραμματισμός και Επιχειρηματική
Χρηματοοικονομική, Νεοσύστατες Επιχειρήσεις/Startups, Επιχειρήσεις Έντασης Γνώσης/Spin-off και Επενδυ-
τικά Κεφάλαια, Καινοτομία και Επιχειρηματικότητα στην
Παγκόσμια Οικονομία.
Μεταβιβάσιμες δεξιότητες: Αναζήτηση και Συγγραφή
Επιστημονικών Άρθρων, Δημιουργία Επιστημονικής Αφίσας, Προφορική Παρουσίαση/Υπεράσπιση Διατριβής,
Σύνταξη Βιογραφικού/Συνοδευτικής Επιστολής και Επιλογή Εργαστηρίου, Τήρηση Εργαστηριακού Τετραδίου/
Διαχείριση Χρόνου, Συγγραφή Προτάσεων Ερευνητικής
Χρηματοδότησης/Επιχορήγησης, Προγραμματισμός Συνεδρίου.
Ομαδικές συζητήσεις επί πρωτοποριακής επιστημονικής βιβλιογραφίας και εργασίες: Μεθόδων.
Ανάγνωσης και Παρουσίασης Ερευνητικών Άρθρων
που βρίσκονται στην Τρέχουσα Επιστημονική Βιβλιογραφία, Έναρξη Ομαδικών Συζητήσεων, Υποβολή Διευκρινι-
στικών Ερωτήσεων και Κριτικός Σχολιασμός Μεθόδων,
Προσεγγίσεων και Επιστημονικών Συμπερασμάτων του
Άρθρου, Παρουσίαση των Βιοϊατρικών Προοπτικών.
Βιολογία Συστημάτων, Βιοτεχνολογία και Βιοκαινοτομία: Σεμινάρια Βιολογίας Συστημάτων, Βιοτεχνολογία
και Βιοκαινοτομίας.
Συγγραφή ερευνητικής πρότασης: Οι μεταπτυχιακοί
φοιτητές εκπαιδεύονται στις βασικές αρχές της συγγραφής ερευνητικών προτάσεων στα πρότυπα του ERC και
του ΕΛΙΔΕΚ. Οι φοιτητές καλούνται κατά την ολοκλήρωση της εκπαίδευσης του να συγγράψουν μια ερευ-
νητική πρόταση ως μέρος ολοκλήρωσης της βασικής
τους εκπαίδευσης και προετοιμασίας για την περεταίρω
ερευνητική τους πορεία.
A’ Τρίμηνη Προχωρημένη εργαστηριακή άσκηση
(Rotation): Εργαστηριακή εργασία, Εισαγωγή στις διάφορες Εργαστηριακές Τεχνικές, Έναρξη για Ανεξάρτητη
Σκέψη, Εκμάθηση Κριτικής Ανάλυσης και Αξιολόγησης
Επιστημονικών Αποτελεσμάτων, Ανάπτυξη Συνεργασιών
με άλλα μέλη του εργαστηρίου.
B’ Τρίμηνη Προχωρημένη εργαστηριακή άσκηση
(Rotation): Εργαστηριακή εργασία, Εισαγωγή στις διάφορες Εργαστηριακές Τεχνικές, Έναρξη για Ανεξάρτητη
Σκέψη, Εκμάθηση Κριτικής Ανάλυσης και Αξιολόγησης
Επιστημονικών Αποτελεσμάτων, Ανάπτυξη Συνεργασιών
με άλλα μέλη του εργαστηρίου.
Άρθρο 7.
Εξ αποστάσεως Εκπαίδευση
Η οργάνωση της εκπαιδευτικής διαδικασίας του
Δ.Π.Μ.Σ. δύναται να πραγματοποιείται και με τη χρήση
μεθόδων σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8.
Εξετάσεις και αξιολόγηση Μεταπτυχιακών
Φοιτητών/τριών
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Δ.Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 20% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από τη
Επιτροπή Προγράμματος Σπουδών.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Δ.Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από τον/
ην διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία του Δ.Π.Μ.Σ. και του Τμήματος μέσα σε τέσσερις
(4) εβδομάδες το αργότερο από την εξέταση του μαθήματος. Σε περίπτωση που κατ’ επανάληψη σημειώνεται
υπέρβαση του ανωτέρω ορίου από διδάσκοντα/ουσα,
ο/η Διευθυντής/ντρια του Δ.Π.Μ.Σ. ενημερώνει σχετικά
την Επιτροπή Προγράμματος Σπουδών.
Εάν κάποιος/α φοιτητής/τρια αποτύχει στην εξέταση
μαθήματος ή μαθημάτων, θεωρείται ότι δεν έχει ολοκληρώσει το εξεταζόμενο μάθημα και καλείται να επαναλά-
βει την εξέταση στην επαναληπτική εξεταστική που θα
δίνεται το Σεπτέμβριο εκάστου έτους.
Επιπλέον το πρώτο έτος μεταπτυχιακών σπουδών θεωρείται δοκιμαστικό. H αξιολόγηση της απόδοσης στα
μαθήματα και τις εργαστηριακές ασκήσεις, καθώς και η
συνολική εκτίμηση των επιδόσεων του μεταπτυχιακού
φοιτητή και της διάθεσής του να ανταποκριθεί στις απαιτήσεις του προγράμματος, αποτελούν βασικά κριτήρια
για την ανανέωση της αποδοχής του μεταπτυχιακού
φοιτητή στο ΔΠΜΣ μετά την πάροδο του πρώτου ακαδημαϊκού έτους. Ελάχιστη προϋπόθεση για τη συνέχιση
των σπουδών είναι να επιτευχθεί μέσος όρος βαθμολογίας ≥7/10 στα μαθήματα που προβλέπει το Πρόγραμμα
Σπουδών (ελάχιστη βαθμολογία σε κάθε μάθημα ≥5)
και αντίστοιχα στις (2) πρακτικές εργαστηριακές ασκήσεις (οι δύο μέσοι όροι δεν συμψηφίζονται). Εφόσον ο
μέσος όρος των μαθημάτων είναι μικρότερος του 7/10,
ο/η μεταπτυχιακός/μεταπτυχιακή φοιτητής/φοιτήτρια
μπορεί να επαναλάβει την εξέταση στα μαθήματα στα
οποία επιθυμεί να βελτιώσει τη βαθμολογία κατά στην
επαναληπτική εξεταστική του Σεπτεμβρίου. Επανάληψη
της εργαστηριακής άσκησης δεν είναι δυνατή. Σε περίπτωση αποτυχίας της επίτευξης της ελάχιστης βαθμολο-
γίας, η Επιτροπή Προγράμματος Σπουδών αποφασίζει
για τη συνέχιση ή μη των σπουδών του μεταπτυχιακού
φοιτητή.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Δ.Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Επιτροπής Προγράμματος Σπουδών και εισήγηση της
επιτροπής ΑμεΑ του Τμήματος και λαμβάνοντας υπόψη τις σχετικές οδηγίες της Μονάδας Προσβασιμότητας
Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς, κατοχυρώνεται και δεν επαναλαμβάνεται, εφόσον
η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/ουσας και απόφαση της Επιτροπής Προγράμματος Σπουδών.
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με
επιμέλεια του υπεύθυνου του μαθήματος για δύο (2)
χρόνια. Μετά την πάροδο του χρόνου αυτού τα γραπτά
παύουν να έχουν ισχύ και με ευθύνη της Επιτροπής Προγράμματος Σπουδών συντάσσεται σχετικό πρακτικό και
καταστρέφονται - εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των μαθημάτων του Δ.Π.Μ.Σ. και
να εκπονήσει μεταπτυχιακή διπλωματική εργασία, συγκεντρώνοντας έτσι εκατόν είκοσι (120) ECTS.
Άρθρο 9.
Εκπόνηση Μεταπτυχιακής Διπλωματικής
Εργασίας
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Δ.Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Επιτροπή Προγράμματος Σπουδών ορίζει τον/την επιβλέποντα/ουσα
αυτής και συγκροτεί την τριμελή εξεταστική επιτροπή
για την έγκριση της εργασίας, ένα από τα μέλη της οποίας
είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας είναι η αγγλική.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς την Επιτροπή
Προγράμματος Σπουδών του Δ.Π.Μ.Σ. Στην αίτηση πρέπει να υπάρχει και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Δ.Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή των συνεργαζόμενων Σχολών/Τμημάτων ή
άλλων Τμημάτων του Εθνικού και Καποδιστριακού Πανεπιστήμιο Αθηνών ή άλλου Ανώτατου Εκπαιδευτικού
Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση
πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή των συνεργαζόμενων Σχολών/
Τμημάτων ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Επιτροπής Προγράμματος Σπουδών δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π.
των συνεργαζόμενων φορέων, που δεν έχουν αναλάβει
διδακτικό έργο στο Δ.Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του Εθνικού
και Καποδιστριακού Πανεπιστήμιο Αθηνών.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10.
Υποχρεώσεις και Δικαιώματα Μεταπτυχιακών
Φοιτητών/τριων
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, έως και τη λήξη
τυχόν χορηγηθείσας παράτασης φοίτησης, πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να:
- Να παρακολουθούν επιτυχώς τα προσφερόμενα μεταπτυχιακά μαθήματα. Ένας μεταπτυχιακός φοιτητής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
θεωρείται ότι έχει παρακολουθήσει πλήρως ένα μάθημα
μόνο εάν συμπληρώσει το 80% των ωρών του μαθήματος (Παραδόσεις και Ασκήσεις) του ισχύοντος προγράμ-
ματος σπουδών. Σε αντίθετη περίπτωση υποχρεούται να
επαναλάβει το μάθημα.
- Να εφοδιάζονται εγκαίρως, με δική τους ευθύνη, με
τα απαραίτητα συγγράμματα και φωτοτυπίες επιστημονικών άρθρων που καλύπτουν τη διδακτέα ύλη.
- Να υποβάλλουν μέσα στις προβλεπόμενες προθεσμίες τις εργασίες που τους έχουν ανατεθεί για το κάθε
μάθημα. Εργασίες που υποβάλλονται εκπρόθεσμα δεν
θα λαμβάνονται υπόψη, και ο μεταπτυχιακός φοιτητής
θα υποχρεούται να επαναλάβει το μάθημα.
- Να προσέρχονται στις προβλεπόμενες εξετάσεις σε
καθορισμένες μέρες και ώρες όπως αυτές ανακοινώνονται από τη γραμματεία του ΔΠΜΣ. Σε περίπτωση μη
παρουσίας ή αποτυχίας στις προβλεπόμενες εξετάσεις ο
μεταπτυχιακός φοιτητής θα καλείται να επαναλάβει την
εξέταση τον Σεπτέμβριο κάθε έτους κατά τη διάρκεια της
επαναληπτικής εξεταστικής.
- Να παρακολουθούν συνέδρια, ημερίδες και άλλες
επιστημονικές εκδηλώσεις με θέματα συναφή με το αντικείμενο του ΔΠΜΣ.
- Να αξιολογούν με την ολοκλήρωση των μαθημάτων
τη δομή και την ποιότητα των παρεχόμενων διαλέξεων,
καθώς και τους διδάσκοντες που συμμετέχουν στο πρόγραμμα σπουδών.
10.5 Η Επιτροπή Προγράμματος Σπουδών δύναται
να αποφασίσει τη διαγραφή μεταπτυχιακών φοιτητών/
τριών εάν:
• υπερβούν το ανώτατο όριο απουσιών,
• έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
• υπερβούν τη μέγιστη χρονική διάρκεια φοίτησης στο
Δ.Π.Μ.Σ., όπως ορίζεται στον παρόντα Κανονισμό,
• έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
• δεν καταβάλλουν το προβλεπόμενο τέλος φοίτησης,
• υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια διαγραφεί από το Δ.Π.Μ.Σ., μπορεί να αιτηθεί χορήγηση βεβαί-
ωσης για τα μαθήματα στα οποία έχει εξεταστεί επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα (30).
Η δυνατότητα αυτή παρέχεται μετά το Α’ εξάμηνο σπουδών τους. Οι φοιτητές/τριες θα πρέπει να κάνουν αίτηση
προς την Επιτροπή Προγράμματος Σπουδών και να ακολουθήσουν τους όρους του προγράμματος.
Το Δ.Π.Μ.Σ. μπορούν να το παρακολουθήσουν και
φοιτητές/τριες από διεθνή προγράμματα ανταλλαγής
φοιτητών/τριών, όπως το πρόγραμμα ERASMUS+, σύμφωνα με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Εθνικού
και Καποδιστριακού Πανεπιστήμιο Αθηνώνδύνανται να
εγγραφούν σε Π.Μ.Σ. του ιδίου ή άλλων Α.Ε.Ι. της ημεδαπής ή της αλλοδαπής στο πλαίσιο εκπαιδευτικών ή
ερευνητικών προγραμμάτων συνεργασίας σύμφωνα με
την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμμα
σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Δ.Π.Μ.Σ. Μοριακή Βιοϊατρική: Μηχανισμοί Ασθενειών, Μοριακές και Κυτταρικές θε-
ραπείες και Βιοκαινοτομία» (MSc in Molecular Biomedicine:
Mechanisms Of Disease, Molecular And Cellular Therapies,
And Bioinnovation) οι μεταπτυχιακοί/ες φοιτητές/τριες καταβάλλουν τέλη φοίτησης που ανέρχονται στο ποσό των
χιλίων (1.000,00€) ευρώ ανά εξάμηνο. Η καταβολή του τέλους γίνεται στην αρχή κάθε εξαμήνου.
Άρθρο 11.
Απαλλαγή Διδάκτρων
11.1 Απαλλάσσονται από τα τέλη φοίτησης, οι φοιτητές/τριες Δ.Π.Μ.Σ., που πληρούν τα οικονομικά ή κοινω-
νικά κριτήρια και τις προϋποθέσεις αριστείας κατά τον
πρώτο κύκλο σπουδών, σύμφωνα με την ισχύουσα νομοθεσία. Η απαλλαγή αυτή παρέχεται για τη συμμετοχή
σε ένα μόνο Δ.Π.Μ.Σ. Σε κάθε περίπτωση, οι απαλλασσόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριων που εισάγονται στο Π.Μ.Σ. ανά
ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών του Δ.Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής στο Δ.Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από
τα τέλη φοίτησης πραγματοποιείται από την Επιτροπή
Προγράμματος Σπουδών και εκδίδεται αιτιολογημένη
απόφαση περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης των φοιτητών/
τριών να θεωρείται η 31η Δεκεμβρίου του έτους γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
Άρθρο 12.
Υποτροφίες και Βραβεία
Για την πραγματοποίηση των σπουδών τους οι φοιτητές/τριες μπορούν να λάβουν υποτροφίες και βραβεία.
12.1 Οι υποτροφίες αυτές διακρίνονται σε:
α) υποτροφίες αριστείας (μέχρι δύο), οι οποίες αποδίδονται στους/ις αριστούχους φοιτητές/τριες του Δ.Π.Μ.Σ.
βάσει της επίδοσής τους στα μαθήματα του Α’ εξαμήνου.
Οι υποτροφίες απαλλάσσουν τους/τις δικαιούχους τους
από τα τέλη φοίτησης του τελευταίου εξαμήνου διδασκαλίας μαθημάτων.
Προϋποθέσεις
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές/τριες που έχουν
ολοκληρώσει το ήμισυ της κανονικής διάρκειας φοίτησης. Οι υποψήφιοι/ιες δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ούτε να λαμβάνουν υποτροφία από οποιοδήποτε άλλο φορέα για
το συγκεκριμένο χρονικό διάστημα.
Κριτήρια
- βαθμολογική επίδοση στα μαθήματα (με μέσο όρο
μεγαλύτερο ή ίσο του οκτώ),
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών,
- ατομικό και οικογενειακό εισόδημα.
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
τρια αποποιηθεί την υποτροφία, παρέχεται στον/στην
επόμενο/η στη σειρά κατάταξης.
Διαδικασία
Οι φοιτητές/τριες μετά την πρόσκληση υποβάλλουν
στη Γραμματεία του Δ.Π.Μ.Σ. αίτηση συνοδευόμενη υποχρεωτικά από τα κατωτέρω δικαιολογητικά:
1) αναλυτική βαθμολογία,
2) υπεύθυνη δήλωση, υπογεγραμμένη μέσω της πλατφόρμας gov.gr, με το εξής κείμενο: «Δεν κατέχω έμμισθη
θέση στον δημόσιο ή τον ιδιωτικό τομέα ούτε λαμβάνω
υποτροφία από οποιοδήποτε άλλο φορέα για το συγκεκριμένο χρονικό διάστημα»,
3) πρόσφατο εκκαθαριστικό εφορίας (ατομικό και οικογενειακό).
Η Επιτροπή Προγράμματος Σπουδών του Δ.Π.Μ.Σ. εξετάζει τις υποψηφιότητες και αποφασίζει σχετικά.
12.2 Βραβεία Αριστείας. Το Δ.Π.Μ.Σ. μπορεί να απονέμει βραβεία αριστείας στους/ις τρεις πρώτους φοιτητές/
τριες κάθε σειράς με την ολοκλήρωση των μαθημάτων
του Α’ και Β’ εξαμήνου, έπειτα από απόφαση της Επιτροπής Προγράμματος Σπουδών. Τα βραβεία δεν έχουν
οικονομικό όφελος. Το βραβείο υπογράφεται από τον
Διευθυντή/ντρια του Δ.Π.Μ.Σ., τον Πρόεδρο της Ιατρικής
Σχολής και τον/την Διευθυντή του ΕΚΕΒΕ «Αλέξανδρος
Φλέμινγκ».
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Επιτροπή Προγράμματος Σπουδών εξετάζει τις βαθμολογίες των φοιτητών/τριών της σειράς, και εφ’ όσον
πληρούνται οι προηγούμενες προϋποθέσεις κατατάσσει
τους/τις φοιτητές/τριες σε φθίνουσα σειρά (ως προς τον
μέσο όρο της βαθμολογίας τους) και εισηγείται στη Συνέλευση της Ιατρικής Σχολής την απονομή βραβείων
στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
ɀɹʍʉʎ Ʉʌʉʎ =
/ɇɅɀ
όπου:
Ν = αριθμός μαθημάτων των εξαμήνων κατά περίπτωση, ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13.
Υποδομή και χρηματοδότηση του ΔΠΜΣ
13.1 Για την εύρυθμη λειτουργία του Δ.Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια της
Ιατρικής Σχολής και του ΕΚΕΒΕ «Αλέξανδρος Φλέμινγκ».
13.2 Η διοικητική και γραμματειακή υποστήριξη του
Δ.Π.Μ.Σ. γίνεται από τη Γραμματεία της Ιατρικής Σχολής
του Εθνικού και Καποδιστριακού Πανεπιστήμιο Αθηνών.
13.3 Η χρηματοδότηση του Δ.Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Δ.Π.Μ.Σ.
13.5 Η διαχείριση των πόρων των Δ.Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Εθνικού και Καποδιστριακού
Πανεπιστήμιο Αθηνών
13.6 Οι πόροι των Δ.Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Δ.Π.Μ.Σ.
Όταν τα έσοδα του Δ.Π.Μ.Σ. προέρχονται από δωρεές,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
β) το υπόλοιπο ποσό των συνολικών εσόδων του
Δ.Π.Μ.Σ. διατίθεται για την κάλυψη των λειτουργικών
δαπανών του Δ.Π.Μ.Σ.
Άρθρο 14.
Ανάθεση Διδασκαλίας/Διδάσκοντες στο Δ.Π.Μ.Σ.
14.1 Το διδακτικό έργο του Διιδρυματικού Προγράμματος Μεταπτυχιακών Σπουδών (Δ.Π.Μ.Σ.) ανατίθεται,
κατόπιν απόφασης της Επιτροπής Προγράμματος Σπουδών στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) των συνεργαζόμενων φορέων ή άλλων Τμημάτων του ΕΚΠΑ ή άλλου
Ανώτατου Εκπαιδευτικού Ιδρύματος (Α.Ε.Ι.) ή Ανώτατου
Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών
τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. των συνεργαζόμενων φορέων ή άλλων Τμημάτων του Εθνικού και Καποδιστριακού Πανεπιστήμιο
Αθηνών ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες του ΕΚΕΒΕ Αλέξανδρος Φλέμινγκ και άλλων ερευ-
νητικών και τεχνολογικών φορέων του άρθρου 13Α του
ν. 4310/2014 (Α’  258) ή λοιπών ερευνητικών κέντρων και
ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Δ.Π.Μ.Σ.
14.2. Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Δ.Π.Μ.Σ. Δεν επιτρέπεται η καταβολή αμοιβής ή άλλης
παροχής από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Επιτροπής
Προγράμματος Σπουδών, καθορίζεται το ύψος της αμοιβής κάθε διδάσκοντος/ουσας. Ειδικώς οι διδάσκοντες/
ουσες που έχουν την ιδιότητα μέλους Δ.Ε.Π. δύνανται
να αμείβονται επιπρόσθετα για έργο που προσφέρουν
προς το Δ.Π.Μ.Σ., εφόσον εκπληρώνουν τις ελάχιστες
εκ του νόμου υποχρεώσεις τους, όπως ορίζονται στην
παρ. 2 του άρθρου 155 του ν. 4957/2022. Το τελευταίο
εδάφιο εφαρμόζεται αναλογικά και για τα μέλη Ε.Ε.Π.,
Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες
εκ του νόμου υποχρεώσεις τους.
14.3 Η Επιτροπή Προγράμματος Σπουδών δύναται να
αιτηθεί στις Συνελεύσεις των συνεργαζόμενων φορέων
την ανάθεση επικουρικού διδακτικού έργου στους υποψήφιους διδάκτορες τους, υπό την επίβλεψη διδάσκο-
ντος/ουσας του Δ.Π.Μ.Σ.
14.4 Η ανάθεση του διδακτικού έργου του Δ.Π.Μ.Σ.
πραγματοποιείται με απόφαση της Επιτροπής Προγράμματος Σπουδών του Δ.Π.Μ.Σ.
Οι αποφάσεις της Επιτροπής Προγράμματος Σπουδών
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Επιτροπής Προγράμματος
Σπουδών η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Δ.Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15.
Απονομή Διπλώματος Μεταπτυχιακών Σπουδών
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Επιτροπή
Προγράμματος Σπουδών διαπιστώνει την ολοκλήρωση
των σπουδών προκειμένου να χορηγηθεί το Δίπλωμα
Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Δ.Π.Μ.Σ. απονέμεται Δίπλωμα
Μεταπτυχιακών Σπουδών στην «Μοριακή Βιοϊατρική: Μηχανισμοί Ασθενειών, Μοριακές και Κυτταρι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
κές θεραπείες και Βιοκαινοτομία» («MSc in Molecular
Biomedicine: Mechanisms Of Disease, Molecular And
Cellular Therapies, And Bioinnovation»).
Άρθρο 16.
Ορκωμοσία
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της συνεδρίασης της Επιτροπής Προγράμματος
Σπουδών του Δ.Π.Μ.Σ. και σε χώρο της Ιατρικής Σχολής,
παρουσία του/ης Διευθυντή/ντριας του Δ.Π.Μ.Σ., του
Προέδρου της Ιατρικής Σχολής ή και του Κοσμήτορα
της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Δ.Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Δ.Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών Υποθέσεων, Διεθνών
Σχέσεων και Εξωστρέφειας.
Άρθρο 17.
Αξιολόγηση Δ.Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Δ.Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης της Ιατρικής Σχολής που διοργανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Δ.Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Δ.Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των Δ.Π.Μ.Σ. πραγματοποιείται σε ετήσια βάση από τη Μονάδα Διασφάλισης
Ποιότητας (ΜΟ.ΔΙ.Π.) του Ιδρύματος. Στη διαδικασία της
εσωτερικής αξιολόγησης συμμετέχουν όλοι οι εμπλεκόμενοι στην υλοποίηση των ενεργειών και των δράσεων
του Δ.Π.Μ.Σ. και πιο συγκεκριμένα, οι φοιτητές/τριες,
τα μέλη του διδακτικού προσωπικού, το προσωπικό
διοικητικής και τεχνικής υποστήριξης και τα μέλη της
Επιτροπής Προγράμματος Σπουδών του Δ.Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Δ.Π.Μ.Σ., έτσι ώστε να εξασφαλίζεται ο σύγχρονος χαρακτήρας του Δ.Π.Μ.Σ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Δ.Π.Μ.Σ.
Η αξιοποίηση των αποτελεσμάτων της αξιολόγησης
αποβλέπει στη συνεχή βελτίωση της ποιότητας των
σπουδών και των παροχών του προγράμματος, στη διασφάλιση της βιωσιμότητας και στην επάρκεια των πόρων
και των υποδομών που απαιτούνται για την υλοποίηση
του, στην ανατροφοδότηση των διδασκόντων ώστε να
βελτιώσουν την διδακτική τους προσέγγιση, και γενικότερα στη βελτίωση όλων των διεργασιών βάσει των
οποίων υλοποιείται το Δ.Π.Μ.Σ.
Άρθρο 18.
Χρονική διάρκεια λειτουργίας του Δ.Π.Μ.Σ.
Το Δ.Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19.
Μεταβατικές Διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορι-
κών Σπουδών του Ε.Κ.Π.Α. ή στον παρόντα Κανονισμό,
αρμόδια να αποφασίσουν είναι τα όργανα του Δ.Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2007/01.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202007.pdf | Tokens: 62413]